31973R1793
L 181/12
JURNALUL OFÍCIAL AL UNIUNII EUROPENE
REGULAMENTUL (CEE) NR. 1793/73 AL COMISIEI
din 2 iulie 1973
de modificare a Regulamentului (CEE) nr. 315/68 și a Regulamentului (CEE) nr. 537/70 privind calibrul anumitor soiuri de lalele
COMISIA COMUNITĂȚILOR EUROPENE
având în vedere Tratatul de instituire a Comunității Economice Europene,
având în vedere Regulamentul (CEE) nr. 234/68 al Consiliului din 27 februarie 1968 de stabilire a organizării comune a piețelor în sectorul plantelor vii și al produselor de floricultură (1), în special articolul 4,
având în vedere Regulamentul (CEE) nr. 315/68 al Consiliului din 12 martie 1968 de stabilire a standardelor de calitate pentru bulbi, cepe și tuberculi de flori (2), modificat ultima dată de Regulamentul (CEE) nr. 538/70 (3), în special articolul 2 alineatul (2),
întrucât experiența acumulată demonstrează că tehnicile de producție actuale permit obținerea unor lalele de bună calitate cu ajutorul unor bulbi de un calibru inferior celui de „sită 11” prevăzut de standardele comune de calitate; întrucât este necesar, prin urmare, să se adapteze aceste standarde în consecință;
întrucât modificarea menționată anterior lasă fără obiect anumite dispoziții din Regulamentul (CEE) nr. 537/70 al Comisiei din 23 martie 1970 privind autorizarea statelor membre să ia măsuri derogatorii de la unele criterii ale standardelor de calitate aplicabile exporturilor către țări terțe de bulbi, cepe și tuberculi de flori (4);
întrucât Comitetul de gestionare a plantelor vii și a produselor de floricultură nu a emis un aviz în termenul stabilit de președintele său,
ADOPTĂ PREZENTUL REGULAMENT:
Articolul 1
În tabelul din capitolul III din anexa la Regulamentul nr. 315/68, rândurile „Tulipa” și următoarele până la rândul „Lalele botanice” se înlocuiesc cu textul din anexa la prezentul regulament.
Articolul 2
Regulamentul nr. 537/70 se modifică după cum urmează:
1.
La articolul 1 primul paragraf, termenii „Tulipa, Tulipa «Cordell Hull», Tulipa «American Flag» și Tulipa «Montgomery»” se elimină.
2.
În anexă, rândurile privind Tulipa, Tulipa „Cordell Hull”, Tulipa „American Flag” și Tulipa „Montgomery” se elimină.
Articolul 3
Prezentul regulament intră în vigoare în a treia zi de la publicarea în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 2 iulie 1973.